ગુજરાત વિધાનસભાની ચૂંટણીના ઉપલક્ષમાં રક્ષામંત્રી નિર્મલા સીતારામન અમદાવાદની મુલાકાતે આવ્યા હતા. જેમાં તે ભાજપના ગુજરાત ગૌરવ મહા સંપર્ક અભિયાનમાં જોડાયા હતા. આ દરમિયાન તેણે કોંગ્રેસ પર પ્રહાર કરતા નર્મદા અને ગુજરતના કોંગ્રેસ સરકાર સમયે વિકાસલક્ષી કામ પર નિશાનો બનાવ્યો હતો. નિર્મલા સીતારામને જણાવ્યુ હતું, કોંગ્રેસ હાલ ગુજરાતમાં એવા મુદ્દાઓને લઇને આવી રહી છે જાણે સરકાર તેમની હોય. જ્યારે તેમની સરકાર હતી ત્યારે તો તેમણે ગુજરાતના વિકાસ માટે એક પણ કામ કર્યુ નથી. આ પછી મોરારજીભાઈ દેસાઇની સરકાર હોય કે માધવસિંહ સોલંકીની. નર્મદા નદી પરના સરદાર સરોવર ડેમ પર વાત કરતા નિર્મલાએ કહ્યુ કે જ્યારે કેન્દ્રમાં તેમની સરકાર હતી ત્યારે તેમણે ક્યારે પણ આ પ્રોજેક્ટ પર પોતાનો સહકાર નથી આપ્યો. અને આજે ચૂંટણીમાં તેઓ ગુજરાતના લોકોને ખોટા વિકાસના વાયદાઓ આપે છે.